It-tobba tal-Kap tal-Oppożizzjoni u l-kritiku ewlieni tal-Gvern Russu, Alexei Navalny qed iwissu li jista' jmut fil-jiem li ġejjin jekk ma jingħatax l-attenzjoni medika li għandu bżonn. L-istess tobba qalu li t-testijiet tad-demm li ħa Navalny, li bħalissa qiegħed il-ħabs fuq akkużi antiki, jindikaw li l-attivist jista' jsofri minn attakk tal-qalb jew jieqfu jaħdmulu l-kliewi minn ħin għal ieħor. Erba' tobba, inkluż it-tabiba persinonali ta' Navalny kitbu lill-uffiċjali tal-ħabs biex jitolbu permess biex jinvistawh b'urġenza. Navalny ilu 19-il jum fuq strajk tal-ġuħ bħala protest biex jirċievi trattament xieraq għall-uġigħ li għandu f'dahar u t-tnemnim f'riġlejh.